
На основу Кадровског плана за Универзитетску дечју клинику за 2022. годину бр. 112-01-64/2022-02 од 24.02.2022. године, као и одредаба чланова 7 , 8 и 9 Посебног колективног уговора за здравствене установе чији је оснивач Република Србија, aутономна покрајина и јединица локалне самоуправе (Службени гласник РС бр.96/2019, 58/2020- Анекс I), Универзитетска дечја клиника, Београд,  Тиршова 10,  расписује:


Ј А В Н И  О Г Л А С  
За пријем у радни однос на одређено време  до 3 (три) месеца
са пуним радним временом 

 

Домар/мајстор одржавања, Одсек за одржавање објекта -  1(један) извршлац

I


РАСПИСУЈЕ СЕ ЈАВНИ ОГЛАС за пријем у радни однос на одређено време до 3 (три) месеца  са пуним радним временом  на послове 
 Домар/мајстор одржавања, Одсек за одржавање објекта -  1(један) извршилац

Општи/типичан опис послова:
· Обавља послове машинисте
· Обавља самостално и у тиму послове одржавања и поправци термотехничких уређаја на Клиници;
· Обавља све хитне радове на термотехничким инсталацијама;
· Отклања кварове и обавештава непосредног руководиоца о уоченим направилностима у објекту;
· Обавља редовне прегледе свих термотехничких према плану одржавања;
· Заједно са сарадницима одговоран је за исправност и правилно коришћење и стање инвентара; 
· Обавезан је да стручним радом доприноси афирмацији организационе јединице;
· По потреби помаже другим запосленима у извршавању радних задатака у оквиру своје стручне спреме и оспособљености стечене радом;
· Обавља и друге послове по налогу непосредног руководиоца у оквиру своје стручне спреме и оспособљености стечене радом.
За свој рад одговоран је непосредном руководиоцу.

II

УТВРЂУЈУ СЕ услови за пријем у радни однос на одређено време до 3 (три) месеца  са пуним радним временом на послове Домар/мајстор одржавања, Одсек за одржавање објекта – 1 (један) извршилац код послодавца - Универзитетске дечје клинике, како следи:

· средње образовање (IV/V степен стручне спреме)
· 1 (jeдна) година радног искуства на одговарајућим пословима

           

 III

Рок за пријаву кандидата траје осам дана од дана објављивања огласа у листу „Послови“ Националне службе за запошљавање.
 
Пријаве се шаљу у затвореној коверти на адресу: Универзитетска дечја клиника, Тиршова 10, 11000 Београд, са назнаком „ПРИЈАВА НА КОНКУРС ЗА ПРИЈЕМ ДОМАР/МАЈСТОР ОДРЖАВАЊА , ОДСЕК ЗА ОДРЖАВАЊЕ ОБЈЕКТА НА ОДРЕЂЕНО ВРЕМЕ ДО 3 (ТРИ) МЕСЕЦА- 1(ЈЕДАН) ИЗВРШИЛАЦ“. 


IV

Приликом пријаве на конкурс кандидати су дужни да доставе следећа документа:

· кратку биографију
· фотокопију личне карте
· фотокопију  дипломе о завршеној школи ( средње образовање)
· фотокопију радне књижице или другог доказа о радном искуству кандидата ( уговори о раду, волонтерски уговори, потврда послодавца и сл.) 

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (претходно искуство о раду, додатно образовање или оспособљеност, дужина трајања школовања и сл.). 

Приликом заснивања радног односа, кандидати су дужни да доставе лекарско уверење као доказ о здравственој способности за послове за које се прима.

Оглас објавити на огласној табли Националне службе , Интернет страници Министарства здравља Републике Србије као и на сајту и огласној табли Клинике..

Неблаговремене и непотпуне пријаве неће се узимати у разматрање. 

